open-index/open-wikipedia-markdown huggingface dataset:
Jean Paul de Gua de Malves

**Jean Paul de Gua de Malves** (født 1713 i Carcassonne, død 2. juni 1785 i Paris) 
var en fransk geistlig,  encyklopedist og matematiker. 

Abbé Jean Paul de Gua de Malves publiserte i 1740 sine arbeider innen analytisk geometri der han viste hvordan en kan finne tangenten og asymptoten til algebraiske kurver uten å benytte differensialregning. De Guas teorem har navn etter ham. 

## Referanser


## Litteratur
* Nicolas de Condorcet, «Éloge de M. l’abbé de Gua», *Œuvres de Condorcet*, Firmin Didot frères, 1847-1849, Paris, p. 241-58. (fullstendig online-versjon (Google Books))
* *Jean Paul de Gua de Malves (1740)* in Jahresbericht der Deutschen Mathematiker Vereinigung von 1894, Band 3 (Online-versjon (deutsches digitales Zeischriftenarchiv))

## Eksterne lenker
* Hans-Bert Knoop: ''Ausgewählte Kapitel zur Geschichte der Mathematik'', S. 55 (PDF-Datei; 279 kB)
Danmarks Fauna

***Danmarks Fauna*** er en bokserie med bestemmelsesnøkler med en omfattende beskrivelse til dyr i Danmark. Tilsammen er det utgitt 88 bøker (bind). Bøkene er utgitt av Dansk Naturhistorisk Forening på G.E.C. Gad forlag i København.

Den første boken utkom i 1907 og omhandler krypdyr og padder. Det siste bind i serien utkom våren 2004 og omhandlet bladlus. Flere av bøkene er fortsatt i salg, men mange er utsolgt. Noen av de eldste bøkene kan leses eller lastes ned fra internett.

På grunn av alderen har enkelte av bøkene begynt å gå ut på dato, fordi kunnskapen om dansk fauna har økt. Mange av artene har endret sitt vitenskapelige navn eller blitt flyttet til andre slekter. Allikevel står bokserien i en særklasse, fordi den i flere tilfeller er den beste og noen ganger den eneste nordiske eller nordeuropeiske bestemmelseslitteratur på enkelte dyregrupper.

## Dyregrupper som omfattes av serien

## Referanser


## Eksterne lenker
* Danmarks Fauna, Dansk Naturhistorisk Forening – besøkt: 8. januar 2016
* The Biodiversity Heritage Library (BHL) les eller last ned
București Sud kraftverk

**București kraftverk** er et varmekraftverk i byen București i Romania. Installert total produksjonseffekt er 550 MW. Operatør er energiselskapet SC Electrocentrale București SA. Brenseltypen er naturgass, tungolje og koks. Anlegget ble påbegynt omtrent 1965, og stod ferdig i 1975.

Utslippet av CO2 var 1,8 millioner tonn i 2005.
CO2-utslippene gikk noe ned i 2008 og var ca. 1&nbsp;386&nbsp;000 tonn, mens det samme årets kvote var 1,461 mill tonn.

## Se også
* Liste over verdens største kullkraftverk

## Referanser


## Eksterne lenker
* IndustCards – «Gas- and Oil-Fired Plants in Romania».
* Beskrivelse av anleggene – Electrocentrale București, med PDF-lenke til dokument (rumensk).
Suceava kullkraftverk

**Suceava kullkraftverk** er et varmekraftverk ved byen Suceava i det nordøstre Romania. Installert total produksjonseffekt er 250 MW. Operatør er energiselskapet Termoelectrica. Brenseltypen er kull.

Utslippet av CO2 var 473&nbsp;000 tonn i 2005.

## Referanser
București Vest kraftverk

**București Vest kraftverk** er et varmekraftverk ved byen București i Romania. Installert total produksjonseffekt er 430 MW. Operatør er energiselskapet Termoelectrica. Brenseltypen er naturgass, og subsidiært koks eller tungolje. Anlegget har to konvensjonelle 125 MW-blokker for gass- eller oljefyring, og en helt ny 190 MW-enhet med kogenerasjon, ferdig i 2009. Anlegget leverer med denne enheten også noe fjernvarme.

Utslippet av CO2 var 776&nbsp;000 tonn i 2005.

## Se også
*Liste over verdens største olje- og gasskraftverk

## Referanser


## Eksterne lenker
* IndustCards – «CCGT Power Plants in Europe – other»
* Beskrivelse av anleggene – Electrocentrale București, med PDF-lenke til dokument (rumensk).
St. Andrä kraftverk

** St. Andrä kullkraftverk ** er et kullkraftverk i St. Andrä i Østerrike. Det har en installert produksjonskapasitet på 325 MW, fordelt på 305 MW effekt av kull-enheten. Deler av anlegget er betydelig oppgradert.

Anlegget ble bygget ut i årene 1985–1990. Brenselkilden er steinkull og biomasse.

## Eksterne lenker
* European fossil fuel power station database SEI, New York (1996), besøkt 25. januar 2010.
Yeniköy kullkraftverk

** Yeniköy kullkraftverk ** er et kullkraftverk  i Tyrkia. Det har en installert produksjonskapasitet på 420 MW over én enhet. Anlegget ble bygget ut i årene 1983–1987. Brenselkilden er brunkull.

## Referanser


## Eksterne lenker
* European fossil fuel power station database SEI, New York (1996), besøkt 25. januar 2010.
Ethiopian Airlines Flight 409

**Ethiopian Airlines Flight 409** var en internasjonal passasjerflyvning fra Beirut til Addis Abeba i Etiopia operert av Ethiopian Airlines. Den 25. januar 2010 styrtet flyet som opererte flyvningen etter avgang fra Libanon.

Det var 82 passasjerer og 8 besetningsmedlemmer om bord. Alle omkom.

## Flyet
Flyet var av type Boeing 737-8AS, med registreringsnummer ET-ANB, s/n 29935. Flyet ble i 2002 levert til Ryanair, før det i september 2009 ble solgt videre til Ethiopian Airlines, og omregistrert.
Den siste vedlikeholdsjekken av flyet ble gjennomført den 25. desember 2009 uten at det ble funnet noen feil.

Flyet hadde vært i lufta i  timer, fordelt på  flyvninger. Boeing 737-800 er konstruert for å tåle  flyvninger og  flytimer, og har blitt produsert siden 1997.

## Ulykken
Flyet fra Ethiopian Airlines styrtet i Middelhavet rett etter avgang fra Beirut Rafic Hariri internasjonale lufthavn i Beirut i Libanon den 25. januar 2010. Flyet er rapportert å ha 83 passasjerer og et mannskap på sju, og skulle fra Beirut til den etiopiske hovedstaden Addis Abeba.  Av passasjerene ble 54 bekreftet å være libanesiske statsborgere, mens 23 av dem var etiopiske. Det skal ha brygget opp til en storm da flyet skulle ta av.

Morgenen etter flystyrten rapporterte de libanesiske myndigheter at styrtstedet var 3,5 kilometer ut fra landsbyen Na'ameh.[9] Søket etter overlevende ble utført av den libanesiske hær, ved hjelp av Sikorsky S-61-helikoptere, libanesiske flåteenheter og UNIFIL-styrker.

Hustruen til den franske ambassadør i Beirut, Marla Pietton, var blant passasjerene.

De libanesiske myndigheter innledet en undersøkelse av ulykken, i samarbeid med NTSB og Boeing. Libanons president Michel Suleiman slo fast at terrorisme var utelukket som årsak.

Dette var første gang siden 1996 at Ethiopian Airlines ble rammet at en flystyrt. I 1996 ble Ethiopian Airlines Flight 961 kapret av tre menn. Kapringen endte i en flystyrt rett utenfor Komorene. 

## Passasjerer og mannskap

## Referanser


## Eksterne lenker
Jens Peter Schjødt

**Jens Peter Schjødt** (født 1952), *mag.art. & dr.phil.*, er en dansk religionshistoriker og professor ved Afdeling for Religionsvidenskab og Arabisk – og Islamstudier på Aarhus Universitet.

Schjødts viktigste forskningsområde er nordisk religion, samt fenomenologi og komparative religionsstudier av indoeuropeiske religioner. Han fokuserer i sin forskning hovedsakelig på mytologiens funksjon som kosmologisk forklaringsrammer for forhistoriske samfunn. 

Jens Peter Schjødt forsvarte sin magistergrad (mag.art.) i 1980 ved Århus Universitet. I 1988 ble han ansatt som adjunkt ved Afdeling for Religionsvidenskab, og utnevnt til lektor i 1990. Han ble tildelt doktorgraden (dr.phil.) i 2004, og i 2008 blev han utnevnt til professor samme sted.

## Utgivelser (utvalg)
* (2009): «Basic Traits in Religious World Views», i Østreng, W. (red.) Confluence, Centre for Advanced Study at the Norwegian Academy of Science and Letters, Oslo, s. 115-118.
* (2009): «Freyr and Fródi and Some reflections on Euhemerism», i Heizman, W. (red.) *Analecta Septentrionalia*, Walter de Gruyter, Berlin, New York, s. 567-579.
* (2009): «Kan myten være virkelighed?», i Ney, A., Jakobsson, Á., Lassen, A. (red.) *Fornaldarsagaerne. Myter og virkelighed*, 1 udg., Museum Tusculanums Forlag, København, s. 167-180.
* (2008): *Initiation Between Two Worlds*, Syddansk Universitetsforlag.
* (2008): «The Old Norse Gods», i Brink, S. (red.) *The Viking World*, Taylor & Francis, London and New York, s. 219-222.
* (2007): «Contemporary Research into Old Norse Mythology», i Hermann, P., Schjødt, J.P., Kristensen, R.T. (red.) *Reflections on Old Norse Myths*, Brepols Publishers, Turnhout, s. 1-16.
* (2007): «Hvad er det i grunden, vi rekonstruerer?», *Religionsvidenskapeligt Tidsskrift*, nr. **50**, s. 33-45.
* (2007): «Ibn Fadlan's Account of a Rus Funeral: To What Degree Does it Reflect Nordic Myths?», i Hermann, P., Schjødt, J.P., Kristensen, R.T. (red.) *Reflections on Old Norse Myths*, Brepols Publishers, Turnhout, s. 133-148. 
* (2007): «Ódinn, Warriors, and Death», i Quinn, J., Heslop, K., Wills, T. (red.) *Learning and Understanding in the Old Norse World*, Brepols Publishers, Turnhout, s. 137-151. 
* (2007): Hermann, P., Schjødt, J.P., Tranum Kristensen, R. (red.) *Reflections on Old Norse Myths*, Brepols Publishers, Turnhout. 
* (2004): *Initiation, liminalitet og tilegnelse af numinøs viden. En undersøgelse af struktur og symbolik i førkristen nordisk religion*, Det Teologiske Fakultet, Århus. DOKTORDISPUTATS 
* (1999): *Det førkristne Norden. Religion og Mytologi*, 1. udg., Spektrum, København.
* (1994): Schjødt, J.P., Drobin, U., Pentikäinen, J., Steinsland, G., Sørensen, P.M. (red.), Myte og *Ritual i det førkristne Norden. et symposium*, 1. udg., Odense Universitetsforlag, Odense.
* (1994): Schjødt, J.P., Jensen, H.J.L.: *Suveræniteten, kampen og frugtbarheden. Georges Dumézil og den indoeuropæiske ideologi*, Århus Universitetsforlag, Århus.

## Referanser


## Eksterne lenker
* Komplett publikasjonsliste
Salvador Cabañas

**Salvador Cabañas Ortega** (født 5. august 1980) er en fotballspiller fra Paraguay som siden 2011 spiller for Club Libertad. Han har spilte for den meksikanske fotballklubben Club América i Mexico by fra 2006 til 2010. I 2007 ble han tildelt prisen for Sydamerikas beste fotballspiller. Han spilte på .

Cabañas startet sin karriere i fotballklubben 12 de Octubre og gikk deretter Club Guaraní, før han flyttet fra Paraguay og fortsatte sin karriere i den meksikanske ligaen, først ved overgang til Jaguares de Chiapas i 2003 og deretter til Club América i 2006.

## Skutt
Den 25. januar 2010 (klokken 05:18 lokal tid, UTC-6) ble han skutt i hodet inne på toalettet ved baren «Bar Bar», som ligger langs Avenida de los Insurgentes syd i Mexico by. Han ble operert ved sykehustet Hospital Ángeles del Pedregal samme morgen. Fotballspillerens tilstand etter operasjonen var fremdeles veldig alvorlig.

Det har i ettertid blitt rettet kritikk mot baren grunnet at de ikke hindret at våpen ble medbrakt og at de ikke overholdt sjenketidsbestemmelsene. Bar Bar ble klausurert etter hendelsen.

Etter videopptak av hendelsen, ble gjerningsmennene identifisert.

## Referanser


## Eksterne lenker
* 
* Offisielle hjemmesider
Leptopsyllidae

* Amphipsyllinae
* Leptopsyllinae

**Leptopsyllidae** er en gruppe (familie) som hører til ordenen lopper (Siphonaptera). Som andre lopper er de parasitter som lever i bolene eller reirene til varmblodige dyr. Lopper regnes til de vingede insektene til tross for at alle artene er helt vingeløse.

## Utseende
Disse loppene kan blant annet kjennes på at de har to kraftige, pigglignende børster i pannen og en kam av fire butte pigger langs munnkanten.

## Liv og utvikling
Mange av disse artene lever i reirene til ulike fugler, blant andre svaler, mens andre er knyttet til gnagere.

## Betydning for mennesker
Ingen av artene har mennesket som vert, men husmusloppa er indirekte knyttet til mennesker i og med at vertsarten husmus nesten bare finnes i og ved menneskeboliger.

## Utbredelse
Familien forekommer i alle verdensdeler bortsett fra Sør-Amerika, men hører hjemme på den nordlige halvkulen. De artene som finnes på den sørlige halvkulen, er kommet der med mennesker eller dyr som har fulgt mennesket. Dette gjelder særlig husmusloppa (*[[Leptopsylla segnis]]*), som finnes over nesten hele Jorden.

## Systematisk inndeling
Slekter som forekommer i Europa er nevnt. Familien blir av og til regnet som en undergruppe av Ceratophyllidae.

* Ekte insekter (Ectognatha)  
** Vingede insekter 
*** Holometabole insekter 
**** Mecopteriformia
***** Antliophora
****** Ordenen lopper, Siphonaptera
******* Overfamilien Ceratophylloidea
******** Familien Leptopsyllidae
********* Underfamilien Amphipsyllinae
********** Amphipsyllini
*********** Slekten *[[Amphipsylla]]* Wagner, 1909
************ *[[Amphipsylla sibirica]]* (Wagner, 1898)
*********** Slekten *[[Frontopsylla]]* Wagner & Ioff, 1926
*********** Slekten *[[Odontopsyllus]]* Baker, 1905
*********** Slekten *[[Ophthalmopsylla]]* Wagner & Ioff, 1926
*********** Slekten *[[Paradoxopsyllus]]* Miyajima & Koidzumi, 1909
********** Mesopsyllini
*********** Slekten *[[Caenopsylla]]* Rothschild, 1909
*********** Slekten *[[Mesopsylla]]* Dampf, 1910
********** Ornitophagini
*********** Slekten *[[Ornitophaga]]* Mikulin, 1957
********* Underfamilien Leptopsyllinae
********** Slekten *[[Leptopsylla]]* Jordan & Rothschild, 1911 – 4 arter i Europa. I Norge:
*********** husmusloppe, *[[Leptopsylla segnis]]* (Schönherr, 1811)
********** Slekten *[[Peromyscopsylla]]* Fox, 1939 – 4 arter i Europa. I Norge:
*********** *[[Peromyscopsylla bidentata]]* (Kolenati, 1863)
*********** *[[Peromyscopsylla silvatica]]* (Meinert, 1896)

## Kilder
* Fauna Europaea, utbredelsesdatabase for europeiske dyr 

## Eksterne lenker
* 
* Tree of Life - Lopper, (Siphonaptera) engelskspråklig, med bilder.
* Norsk Entomologisk forening For den som er insektinteressert.
Ane Morisbak Skjønsberg

**Ane Morisbak Skjønsberg** (født 1986) er en norsk tidligere hundekjører fra Bærums Verk. Hun kjørte for Asker Trekkhundklubb. 

Skjønsberg vant begge klassene i Hundekjøring NM nordisk stil og kombinert 2010, og fikk kongepokal.
I EM har hun sølv i snørekjøring fra 2005, og hun tok tre gull i EM i hundekjøring 2010 på distansen 15 kilometer snørekjøring, combined og i stafett. I VM i hundekjøring 2011 tok hun bronse i snørekjøring og gull i øvelsen combined.

## Internasjonale meritter
* EM-sølv snørekjøring junior 2005
* VM-sølv combined 2007
* EM-gull combined 2010
* EM-gull snørekjøring 2010
* EM-gull stafett 2010
* VM-gull combined 2011
* VM-bronse snørekjøring 2011

## Medaljer i norske mesterskap

## Referanser
2010 AB78

**2010 AB<sub>78</sub>** er en jordnær asteroide som ble oppdaget i 2010. Det er den første asteroiden som ble oppdaget av den astronomiske satellitten WISE.
Den første observasjonen av 2010 AB78 var 12. januar 2010. Den ble observert igjen neste dag. Mauna Kea-observatoriet bekreftet oppdagelsen den 18. og 19. januar.
Asteroiden er rundt 1 km i diameter.

## Eksterne lenker
*  WISE uncovers its first near-Earth asteroid! - Bad Astronomy
*  WISE bags its first near-Earth object, 2010 AB78 - The Planetary Society
Amer

:*For sportsutstyrsprodusenten, se [[Amer Sports]].*

**Amer** er en elv i provinsen Noord-Brabant i Nederland. Den er 12,1 km lang og rundt 400 m bred. Den starter som fortsettelsen av kanalen Bergsche Maas ved Geertruidenberg. Også elven Donge munner ut her. Elven er den sørlige avgrensningen til nasjonalparken Biesbosch. Den munner ut sammen med Nieuwe Merwede i østenden av Hollandsch Diep. Langs elven ligger stedene Drimmelen og Lage Zwaluwe.

## Eksterne lenker
* 
* Aktuell informasjon – Rijkswaterstaat (nederlandsk)
Donge

**Donge** er en rundt 35 km lang elv i provinsen Noord-Brabant i Nederland. Den har ingen tydelig definert kilde, men oppstår ved at grunn- og regnvann fra et større område samles til en bekk. Donge oppstår i grenseområdet mellom Alphen og Baarle-Nassau der den går gjennom naturområder før den passerer gjennom et bymessig område ved Tilburg. Deretter passerer den gjennom gamle industriområder ved Dongen til den sammen med Bergsche Maas munner ut i Amer ved Geertruidenberg. I Nederland beskrives Donge som en *beek*, en bekk eller liten elv

## Referanser


## Eksterne lenker
* 
* Aktuell informasjon – Rijkswaterstaat (nederlandsk)
Jóanes Nielsen

**Jóanes Sekjær Nielsen** (født 5. april 1953 i Tórshavn) er en færøysk forfatter.

Han vokste opp i Tórshavn, og bodde også en tid på Tvøroyri, og har foruten forfatter vært fisker og bygningsarbeider. Nielsen er selverklært kommunist og færøysk nasjonalist, og har markert seg som samfunnskritisk. Han har skrevet både noveller, skuespill, diktsamlinger og romaner. Hans litterære forbilde er William Heinesen, men som forfatter er han mer opptatt av politisk og eksistensialistisk tematikk. Mange av Nielsens utgivelser er oversatt til dansk og norsk, til sistnevnte av Lars Moa. Romanen *Brahmadellarnir* vil bli oversatt til tysk og utgitt av Random House.

I 1984 mottok han M.A. Jacobsens Heiðursløn for *Pinnabrenni til sosialismuna*, og i 2012 mottok han samme pris for romanen *Brahmadellarnir*. I 2002 mottok han Nordisk dramatikerpris for *Eitur nakað land week-end?*. Han har vært nominert til Nordisk råds litteraturpris fra Færøyene seks ganger, i 1988, 1994, 1999, 2004, 2012 og 2018.

## Priser og utmerkelser
* 2013 – Nominert til Nordisk råds litteraturpris for romanen *Brahmadellarnir*
* 2012 – Mentanarvirðisløn M. A. Jacobsens for romanen *Brahmadellarnir* fra 2011. Litteraturprisen var 35.000 kr.
* 2011 – Færøyenes kulturpris (Mentanarvirðisløn Landsins) – litteraturprisen var 150.000 kr.
* 2004 – Nominert til Nordisk råds litteraturpris for digtsamlingen *Brúgvar av svongum orðum* (Broer af sultne ord)
* 2002 – Nordisk Dramatiker Pris for *Eitur nakað land week-end ?* dramatikerprisen var 50.000 kr.
* 1999 – Nominert til Nordisk råds litteraturpris for diktsamlingen *Pentur* (Sting)
* 1994 – Nominert til Nordisk råds litteraturpris for diktsamlingen *Kirkjurnar á havsins botni* 
* 1988 – Nominert til Nordisk råds litteraturpris for diktsamlingen *Tjøraðu plankarnir stevna inn í dreymin*
* 1984 – Mentanarvirðisløn M. A. Jacobsens for digsamlingen *Pinnabrenni til sosialismuna*

## Referanser
Floriography

***Floriography*** er det første studioalbumet til den norske sanger/sangskriver Moddi. Plata ble spilt inn i Greenhouse Studio i Reykjavík og Bugge's Room i Oslo, produsert av Valgeir Sigurðsson og Daniel Wold, og ble utgitt 8. februar 2010 på Impeller Records. Albumet fikk gode kritikker. For albumet ble Moddi nominert til Spellemannprisen 2010 i klassene mannlig artist og årets nykommer.

## Sporliste
#«Rubbles» (Moddi) – 6:06
#«Magpie Eggs» (Moddi) – 5:26
#«Ardennes» (Moddi) – 4:18
#«A Sence of Grey» (Moddi) – 4:40
#«Smoke» (Moddi) – 5:13
#«Poetry» (Moddi) – 6:42
#«Stuck in the waltz» (Moddi) – 5:20
#«7!» (Moddi) – 7:17
#«Krokstav-emne» (Helge Stangnes/Moddi) – 3:10
#«Floriography» (Moddi), (bonusspor på LP-versjonen) – 08:44
## Medvirkende
### Musikere
* Moddi - sang, gitar, trekkspill, låtskriver, fotograf
* Einar Stray - piano, bassgitar/orgel på *Floriography*
* Christine Henriksen - fiolin, bratsj
* Hanna Vik Furuseth - fiolin
* Ofelia Østrem Ossum – cello
* Katrine Schiøtt – cello
* Hanna von Bergen – mbira
* Erik Normann Aanonsen – kontra- og el-bass
* Jørgen Nordby - perkusjon 
### Øvrige
* Valgeir Sigurðsson - produsent
* Sturla Mio Þórisson - tekniker 
* Björn Engelberg - tekniker 
* Daniel Wold - tekniker
* Mike Hartung - miksing 
* Hans Andreas Horntveth Jahnsen - miksassistent 
* Chris Sansom - mastering 
* Terese Blåklokke - fotograf

## Eksterne lenker
* 
* Offisiell myspace
* Floriography-anmeldelse i Aftenposten
* Floriography-anmeldelse i Hamar Dagblad
The Snake Decides

**The Snake Decides** er en jazz/impro-duo bestående av André Kassen på saksofoner og Jørn Erik Ahlsen på gitar og elektronikk. Duoen har sitt navn etter en plate av Evan Parker.

## Utgivelser
**The Snake Decides featuring Jan Bang and Erik Honoré* (Conrad Sound) 2009
**Hits* (Eat Jazz Records) 2008

## Eksterne lenker
* myspace
* jornerik.com
Tomas Northug

**Tomas Northug** (født 1990) er en norsk tidligere langrennsløper som representerte Strindheim IL. Han fikk sitt gjennombrudd i 2010 da han ble juniorverdensmester i sprint. Han debuterte i verdenscupen i Drammensprinten med en 30.-plass samme år.

I mai 2017 informerte han om at han la opp som langrennsløper.

Han er bror av langrennsløperne Petter Northug og Even Northug. Petter og Tomas har vært venner og treningskamerater i oppveksten. På samme måte som sin storebror hadde Tomas Northug et godt taktomslag og en sterk spurt.

## Idrettskarriere
Northug ble i 2009 tatt ut til å representere Norge i juniorverdensmesterskapet (Junior-VM) som ble arrangert i Praz de Lys Sommand i Frankrike i perioden 1.-6. februar 2009. Tomas Northug ble tatt ut til å gå både 10 km fristil, sprint klassisk (1,5 km), 20 km fellesstart med skibytte og 4x5 km stafett. Best gikk det på stafetten, der det ble bronse. Han fikk 9.-plass på sprinten, 10.-plass på 10 km og 13.-plass på 20 km. 

I januar 2010 kom det definitive gjennombruddet da Northug ble juniorverdensmester i sprint i Hinterzarten i Tyskland foran en annen nordmann, Pål Golberg. I tillegg fikk han gull på 4 x 5 km stafett, sammen Didrik Tønseth, Pål Golberg og Finn-Hågen Krogh.

Som følge av gullet i junior-VM fikk Northug sjansen til å prøve seg i verdenscupen da det ble arrangert prøve-VM i Oslo i mars 2010.

Northug vant Skandinavisk Cup 2012/13 og var dermed sikret deltakelse i rennene i verdenscupen i langrenn 2013/14 fram til jul 2013. Han deltok også ved U23-VM på ski 2013 i Liberec i Tsjekkia. Der ble han slått ut i semifinalen på sprinten, og endte på 11.-plass. 

I januar deltok han ved Ski-NM 2014. I NM del 1 på Lillehammer vant han gull på 3 x 10 km stafett sammen med John Kristian Dahl og Petter Northug. På sprinten endte han på 5.-plass i løpet, og 4.-plass i NM, siden britiske Andrew Musgrave vant selve løpet. I NM del 2 på Vågå i mars fikk han bronse på lagsprinten, sammen med storebror Petter. 

Den 17. januar 2015 vant han sin første verdenscupseier, da han vant sprinten i Otepää i Estland.

I Ski-VM 2015 deltok han i sprint, og gikk seg fram til finalen etter tredje beste tid i prologen, førsteplass i sin kvartfinale og andreplass i sin semifinale. I finalen kom han sist i mål, og kom dermed på 6.-plass.

## Verdenscupen

### Continental cup
;Enkeltseire

;Skandinavisk Cup sammenlagt

## Referanser


## Eksterne lenker
* 
* 
* 
*  Profil hos Team Northug
Drømspel

***Drømspel*** er en prisbelønt norsk-svensk film fra 1994.  Den var regissert og produsert av Unni Straume, som også skrev manuset, basert på August Strindbergs ekspresjonistiske livssynsdrama *Ett drömspel* fra 1902. Filmens sjefsfotograf var Harald Paalgaard, som mottok flere priser for sin innsats i denne produksjonen.

## Produksjonen
Medprodusenter var Bente Erichsen, Lars Jönsson og Peter Aalbæk Jensen. Scenografien var ved Carle Lange. 

Produksjonen fikk 9,8 millioner i støtte fra Statens Filmproduksjonsutvalg, og fikk også svensk produksjonsstøtte. Totalt kostet filmen 14 millioner å produsere.

Opptakene ble gjort i Odda og Tyssedal på våren 1993, og avsluttet i Oslo og London i desember samme år.

## Handling
Hinduguden Indra har en datter Agnes (spilt av Ingvild Holm), som besøker jorden for å finne ut om menneskene har berettigede klager. Hun gifter seg med en advokat (Bjørn Willberg Andersen), og de får barn. Hennes andre ektemann blir en dikter (Bjørn Sundquist).

## Rolleliste

* Ingvild Holm – Agnes
* Bjørn Willberg Andersen – advokaten som blir Agnes' første ektemann
* Bjørn Sundquist – dikteren som blir Agnes' andre ektemann
* Liv Ullmann – billettør
* Erland Josephson – en blind mann
* Lars-Erik Berenett – offiser
* Joachim Calmeyer – en plakatklistrer
* Svein Scharffenberg – bartender
* Torgeir Fonnlid – en beruset mann
* Randi Koch – sykepleier
* Espen Skjønberg
* Mona Hofland
* Merete Moen – Kristin
* Eindride Eidsvold – brudgom
* Camilla Strøm Henriksen – brud
* Bibi Andersson
* Nils Ole Oftebro
* Arne Hestenes
* Sossen Krohg
* Nicoline Haugsvær
* Finn Schau
* Tom Remlov

## Mottakelse
*Dreamplay* hadde verdenspreimiere i avdelingen *[[Un certain regard]]* (smalere kunstfilm) på Filmfestivalen i Cannes den 16. mai 1994. Filmen var Straumes andre i Cannes. Den var Norsk filminstitutts mest distribuerte film i 1994, og ble invitert til festivaler i Marseille, Edinburgh, Figueira La Paz (Portugal), Warszawa, Gent, Vancouver, São Paulo, Puerto Rico, Göteborg, Cambridge og Montreal. Etter kinolanseringen i august ga VG filmen fem stjerner, og karakteriserte den som «en vellykket Strindberg-filmatisering». I Bergen gikk den for fulle hus. Den ble likevel landets minst sette film i 1994, med totalt 7&nbsp;500 besøkende på norske kinoer.

## Premier
* Grand Prix ved den 23. internasjonale filmfestivalen i Figueira la Paz i Portugal
* Filmkritikerprisen 1994
* «Bronsekamera 300» til Harald Paalgard ved *Manakibrødre*-festivalen i Republikken Makedonia
* Guldbaggen (beste foto) til Harald Paalgard

## Referanser


## Eksterne lenker
*
Willard Gibbs-prisen

**Willard Gibbs-prisen** (engelsk: The *Willard Gibbs Award*) som består av en atten karat gullmedalje **Willard Gibbs-medaljen**, ble grunnlagt i 1910 av William A. Converse. Medaljen har fått navn etter Josiah Willard Gibbs.  Prisen gir anerkjennelse til «fremragende kjemikere som ... har frembrakt utvikling som gjøre at alle kan leve mer komfortabelt og forstå verden bedre.» Prisen finansieres nå av Chicago-avdelingen av American Chemical Society.

## Liste over prisvinnere

## Se også
* American Chemical Society prisside
Innbyggerundersøkelse

**Innbyggerundersøkelsen** er Norges mest omfattende undersøkelse om innbyggernes inntrykk av og erfaringer med offentlige tjenester og å bo i Norge. Formålet er å gi et bedre kunnskapsgrunnlag for å vurdere utviklingen av offentlige tjenester på tvers av sektorer og videreutvikle offentlige virksomheter. Undersøkelsen består av to
deler hvor den ene spør om innbyggeres inntrykk mens den andre spør personer med konkrete erfaringer med enkelttjenester. 

Undersøkelsen gjennomføres av Difi på vegne av Kommunal- og moderniseringsdepartementet. Første gangen undersøkelsen ble gjennomført var i 2010, og den gjennomføres annethvert år

## Resultater

Innbyggerundersøkelsen viser at innbyggerne i Norge er alt i alt svært tilfredse med å bo og leve i Norge i kommunen sin. Høy kvalitet på tjenester, et godt bomiljø og lav arbeidsledighet er antakelig med på å gi de gode resultatene.  

Folkebiblioteket er mest populær av de 23 tjenestene det er innhentet brukererfaringer for.  Mange av tjenestene som inngår i undersøkelsen, viser fremgang fra tidligere år.

## Hva blir det stilt spørsmål om?
Innbyggerundersøkelsen består av to undersøkelser rettet mot ett og samme utvalg. Innbyggerdelen går ut til et tilfeldig utvalg av innbyggerne og blir besvart av både de med og uten erfaring med ulike offentlige tilbud og virksomheter. Brukerdelen besvares av de som i innbyggerdelen oppgir at de har erfaring med én eller flere offentlige tjenester.

Spørsmålene i innbyggerdelen er rettet mot hvordan det er å leve og bo i kommunen og Norge, og hva innbyggerne totalt sett mener om de viktigste tjenestene i forvaltningen.

Spørsmålene i brukerdelen er rettet mot å måle tilfredsheten med den enkelte tjenesten de har erfaring med. Det blir stilt spørsmål om for eksempel tilgjengelighet, informasjon, materielle forhold, tilpasning, digitale tjenester, ansattes service og evne til å løse oppgavene.

## Tilgjengelighet
Resultatene kan lastes ned fra Difis hjemmesider og brukes til egne analyser. Dataene vil kunne være interessante for forskere og studenter i tillegg til kommunal og statlig forvaltning. 

## Gjennomføring av innbyggerundersøkelsen
Undersøkelsen gjennomføres blant et representativt utvalg av Norges befolkning fra 18 år og over. Utvalget blir trukket tilfeldig fra Folkeregisteret og omfatter 30 000 personer. Det blir trukket respondenter for hvert kjønn i fem aldersgrupper i hvert fylke.

Spørreskjemaet sendes i posten, men kan også besvares på internett.

## Kilder
*Innbyggerundersøkelsens nettsider på difi.no
*Opptak fra presentasjon av innbyggerundersøkelsen 2015
*Om innbyggerundersøkelsen på regjeringen.no
Zak Starkey

**Zak Starkey** (født 1965) er en engelsk trommeslager, og er mest kjent for å være det første barnet til The Beatles trommeslager Ringo Starr (Richard Starkey) og hans første kone Maureen Cox. Starkey er videre kjent for sitt uoffisielle medlemskap i The Who siden 1994, hvor han var den fjerde trommeslageren. Han er også kjent for å ha vært den tredje trommeslageren i Oasis fra 2004 til sommeren 2008. Starkey har også på turneer og i studio arbeidet med artister som Johnny Marr, Paul Weller, The Icicle Works, the Waterboys, ASAP og The Lightning Seeds

Etter at foreldrene skilte lag i 1975, bodde Ringo mest i Los Angeles, og unge Zak vendte seg til Ringos bestevenn Keith Moon for faderlig støtte. Keith lærte Zak å spille trommer, noe pappa Ringo ikke hadde tatt seg tid til. Zak sier i dag at det var Keith som viste ham hvilken vei han skulle gå. I 1978, tre år etter foreldrenes skilsmisse, døde imidlertid Moon, noe som gikk svært hardt innpå Starkey. Etter en krevende periode, klarte han særlig fra 1986 å etablere seg i musikkbransjen.

Zak spilte i pappas All-Starr Band i 1992 og 1995, og avløste Kenny Jones som Moons etterfølger i The Who i 1996. Starkey var med som trommeslager da The Who gjestet Oslo Spektrum 26. april 1997. Senere samarbeidet han med blant andre John Entwistle. Han kan nærmest regnes som frilans trommeslager, med en fot godt innenfor The Who-leiren.

I dag bor Zak i Berkshire i England med sin kone Sarah og datter Tatia. Tatia Jayne Starkey ble født den 7. september 1985 som det første Beatles-barnebarnet.

## Referanser


## Eksterne lenker
* 
* 
*
Ischnopsyllidae

* Ischnopsyllinae
* Thaumapsyllinae

**Ischnopsyllidae** er en gruppe (familie) som hører til ordenen lopper (Siphonaptera). Som andre lopper er de parasitter som lever i bolene eller reirene til varmblodige dyr. Lopper regnes til de vingede insektene til tross for at alle artene er helt vingeløse.

## Utseende
Siden disse loppene stort sett lever på mørke steder er de gjerne bleke på farge. Øynene er mer eller mindre reduserte.

## Liv og utvikling
Disse artene er knyttet til flaggermus. Larvene lever i flaggermuskolonier, mens de voksne insektene også kan finnes på flaggermus som er ute og flyr.

## Utbredelse
Familien er utbredt i alle verdensdeler.

## Systematisk inndeling
Klassifikasjonen følger http://www.zin.ru/Animalia/Siphonaptera/fleasfam.asp?tHIERC=11141113&tName=Ischnopsyllidae. Arter som er funnet i Norge
er nevnt

* Ekte insekter (Ectognatha)  
** Vingede insekter 
*** Holometabole insekter 
**** Mecopteriformia
***** Antliophora
****** Ordenen lopper, Siphonaptera
******* Overfamilien Ceratophylloidea
******** Familien Ischnopsyllidae Wahlgren, 1907
********* Underfamilien Ischnopsyllinae Wahlgren, 1907
********** Gruppe Chiropteropsyllini Medvedev, 1985
*********** Slekten *[[Chiropteropsylla]]* Oudemans, 1908
********** Gruppe Ischnopsyllini Wahlgren, 1907
*********** Slekten *[[Allopsylla]]* Beaucourn & Fain, 1982
*********** Slekten *[[Araeopsylla]]* Jordan & Rothschild, 1921
*********** Slekten *[[Dampfia]]* Smit, 1954
*********** Slekten *[[Ischnopsyllus]]* Westwood, 1833 – i Norge:
************ *[[Ischnopsyllus mysticus]]* Jordan, 1942
************ *[[Ischnopsyllus obscurus]]* (Wagner, 1898)
************ *[[Ischnopsyllus octoctenus]]* (Kolenati, 1856)
*********** Slekten *[[Lagaropsylla]]* Jordan & Rothschild, 1921
*********** Slekten *[[Mitchella]]* Lewis, 1970
*********** Slekten *[[Myodopsylla]]* Jordan & Rothschild, 1911
*********** Slekten *[[Oxyparius]]* Jordan, 1931
*********** Slekten *[[Rhinolophopsylla]]* Oudemans, 1909
********** Gruppe Nycteridopsyllini Medvedev, 1985
*********** Slekten *[[Nycteridopsylla]]* Oudemans, 1906
********** Gruppe Porribiini
*********** Slekten *[[Coorilla]]* Dunnet & Mardon, 1973
*********** Slekten *[[Porribius]]* Jordan, 1946
*********** Slekten *[[Serendipsylla]]* Smit, 1975 – bare i Australia
********** Gruppe Sternopsyllini Medvedev, 1985
*********** Slekten *[[Alectopsylla]]* Mahnert, 1976
*********** Slekten *[[Hormopsylla]]* Jordan & Rothschild, 1921
*********** Slekten *[[Rothschildopsylla]]* Guimarães, 1953
*********** Slekten *[[Sternopsylla]]* Jordan & Rothschild, 1921
********* Underfamilien Thaumapsyllinae Jordan, 1947
********** Slekten *[[Thaumapsylla]]* Rothschild, 1907

## Kilder
* Fauna Europaea, utbredelsesdatabase for europeiske dyr 
* Australian Faunal Directory – Ischnopsyllidae
* Klassifikasjon av familien

## Eksterne lenker
* 
* Tree of Life - Lopper, (Siphonaptera) engelskspråklig, med bilder.
* Norsk Entomologisk forening For den som er insektinterresert.
Dum og dummere

***Dum og dummere*** (orig: ***Dumb and Dumber***) er en amerikansk komedie fra 1994. Hovedrollene spilles av Jim Carrey og Jeff Daniels.

En prequel, Dum og dummere: Da Harry møtte Lloyd, ble publisert i 2003. En oppfølger, Dum og dummere To, kom ut i 2014.

## Synopsis
Lloyd og Harry er to ungkarer med jobb-problemer og veldig lav IQ. Når Lloyd får jobb som limousin-sjåfør, og Harry som hundekjører (i en bil som ser ut som en hund), blir drømmen deres om å grunnlegge en mark-dyrebutikk lysere. På første arbeidsdag møter Lloyd en kvinne han blir hodestups forelsket i, Mary Swanson. Han får høre at hun skal til Aspen (som han tror ligger i California). Når han har kjørt henne til flyplassen, ser han på henne mens han kjører, og krasjer i en annen bil. Mary får øye på at airbagen blir blåst opp, og glemmer kofferten sin. 

Lloyd løper og tar kofferten, og prøver å nå igjen Mary. Planen var at en mann og en dame skulle ta kofferten, men dem finner han ikke igjen. Imens har Harry fått sparken fra jobben. Kort tid etter får Lloyd også sparken. Lloyd når ikke igjen Mary, og tar kofferten med seg hjem. Mens Lloyd er på vei hjem etter å ha handlet, blir han ranet av en gammel dame i rullestol. Når han kommer hjem og får høre at hodet til papegøyen til Harry har falt av, blir de så desperate at de drar til Aspen for å gi Mary tilbake kofferten. Damen og mannen på flyplassen (som de tror er rørleggere) får høre om dette, og følger etter.

## I rollene

* Jim Carrey som Lloyd Christmas
* Jeff Daniels som Harry Dunne
* Lauren Holly som Mary Swanson
* Karen Duffy som J.P. Shay
* Mike Starr som Joe Mentalliano
* Charles Rocket som Nicholas Andre
* Teri Garr som Helen Swanson
* Victoria Rowell som Beth Jordan
* Cam Neely som Sea Bass
* Joe Baker som Barnard
* Harland Williams som Motorsykkelpolitimann
* Brad Lockerman som Bobby Swanson
* Lin Shaye som Mrs. Neugeboren
* Hank Brandt som Karl Swanson
* Felton Perry som Detektiv Dale
* Brady Bluhm som Billy
* Connie Sawyer som Eldre dame

## Eksterne lenker
* 
*
Puss

:*Søkeordet *verk* fører hit. For å lese om [[åndsverk]], [[kunstverk]], [[arbeid]], [[verksted]] og [[industrianlegg]], se disse oppslagsordene.*
**Puss** eller **verk** er gullig, mer eller mindre tyktflytende væske som oppstår i forbindelse med infeksjoner i sår. Væsken er sammensatt av lymfe, døde og levende hvite blodceller, dødt vev og bakterier eller andre fremmedlegemer. Hovedtyngden av det viskøse materialet i væsken vil være nøytrofil granulocytter, celler som har til oppgave å angripe uspesifikke fremmedlegemer og bakterier. Den vanligste bakterien som forårsaker puss er *[[Staphylococcus aureus]]*.

Når puss samles rundt en infeksjon under huden vil det kunne danne en verkebyll eller kvise. Dannelse av puss i sår kalles **suppresjon** - pussdannelse.

## Referanser


## Se også
*Infeksjon, betennelse
* Byll
Leszek Możdżer

**Leszek Możdżer** (født Lesław Henryk Możdżer, 23. mars 1971 i Gdańsk) er en polsk jazzpianist.

Han har studert klaver ved Musikkakademiet i Gdańsk. Leszek Możdżer har arbeidet og opptrådt med artister og grupper som Zbigniew Namysłowski, Tomasz Stańko, Jan A. P. Kaczmarek, Zbigniew Preisner, Anna Maria Jopek, Kazik Staszewski, Pat Metheny, David Gilmour, Behemoth og Lester Bowie.

Han er kanskje mest kjent for sine *Impressions*, som er nytolkninger av Chopins musikk.

Han har deltatt i turneer som har bragt ham til de fleste land i Europa, samt flere i Asia og Amerika.

## Referanser


## Eksterne lenker
* 
* 
* 
* 
*  ,   Leszek Możdżer  på en.chopin.nifc.pl
Lilleborg

**Lilleborg** er en betegnelse på en rekke steder og institusjoner i Oslo. De er alle oppkalt etter Lilleborg gård. Mesteparten av gården og de oppkalte institusjonene ligger på det som i dag kalles strøket Torshov i Bydel Sagene.

Man har:
* Lilleborg (selskap) som begynte produksjonen med tilknytning til den nevnte eiendommen. Denne ligger i dagens strøk Sandaker.
* LilleBorg. Et 100 x 100 meter stort nabolag som ligger langs Ivan Bjørndals gate like øst for elva, på grunnen til de gamle fabrikklokalene. Åpnet etter år 2000.
* Lilleborggata
* Lilleborg Idrettsklubb (stiftet 17. oktober 1984) med skøytegruppe og curlinggruppe.
* Lilleborg menighet / sogn med Lilleborg kirke. Lilleborg menighet blei skilt ut fra Sagene i 1917. Den hadde i nærmere femti år sine lokaler i Holsts gate 1 («Emmaus»), før den i 1966 fikk eget kirkebygg i Oskar Braatens gate 35. Vi er altså her i området rundt ring 2. 
* Lilleborg skole. Denne blei oppretta i 1898 i Torshovgata 9, lenger inn på Torshov.
** De har et musikkorps: Lilleborg skoles musikkorps
* Lilleborg Sportsklubb (stiftet 1926), tidligere idrettslag tilknyttet Arbeidernes idrettsforbund.
* Lilleborg sykehjem. Dette ligger faktisk i Dynekilgata, på østsida av Torshovdalen. Dermed ligger det på Rosenhoff i Bydel Grünerløkka.

## Utenfor Norge
* Lilleborg, festning på Bornholm
Roar Johansen (fotballspiller)

**Roar «Pontus» Johansen** (1935–2015) var en norsk fotballspiller. Som forsvarsspiller i Fredrikstad var han med på å vinne seriemesterskap i 1957, 1960 og 1961, og cupmesterskap i 1957, 1961 og 1966.

Johansen var også en viktig spiller på det norske , hvor han spilte 61 A-landskamper, for det meste som høyreback. I perioden 1960 til 1967 spilte han 54 landskamper på rad, og var blant annet med på Norges sensasjonelle 3&ndash;0-seier over Jugoslavia i 1965.

Johansen døde 23. oktober 2015, 80 år gammel.

## Referanser


## Eksterne lenker
*
Jens Rathke

**Jens Rathke** (født 14. november 1769 i Christiania, død 28. februar 1855 samme sted) var en norsk professor og vitenskapsmann, kjent for å ha arbeidet for å etablere Bodø som by.

## Liv og virke
Rathke tok teologisk embedseksamen i København i 1792, men forlot snart teologien og begynte å studere naturvitenskap. Han gjorde flere reiser til Nordland for å undersøke forholdene ved fiskeriene, og samtidig benyttet han anledningen til å studere Norges havfauna. Resultatene av disse reisene har han fremlagt i innberetninger, samt i *Beiträge zur Fauna Norwegens*, som utkom i 1843, og flere avhandlinger. Han blev i 1810 professor i København, men da Universitetet i Christiania var stiftet, overtok han i 1813 posten som professor i naturhistorie der. Ved sin død testamenterte han sin formue, 60&nbsp;000 kroner, til universitetet.

Rathkes gate og Rathkes plass i Oslo har navn etter ham.

## Referanser


## Litteratur
* Yngvar Nielsen, *Bodösagen, fremstillet paa grundlag af officielle og private aktstykker* (1897)

## Eksterne lenker
* Digitalt tilgjengelig arkivmateriale og Digitaliserte bøker av Rathke hos Nasjonalbiblioteket.
* Om Jens Rathke, fra *[[Norsk biografisk leksikon]]*
Skulpturer i Lindesnes kommune

**Skulpturer i Lindesnes kommune** er en oversikt over hvilke skulpturer Lindesnes kommune har.

## Vigeland

*«Peder Claussøn Friis monumentet» i bronse av Gustav Vigeland ved Valle kirke, gave fra kunstneren til gamle Sør-Audnedal kommune i 1938. 

*«Far og datter» i bronse av Gustav Vigeland i Vigeland sentrum, tidligere plassert foran Lindesnes rådhus. Reist i 1968 etter samarbeid mellom Vigeland-museet i Oslo og Lindesnes kommune til 100-årsjubileet for Vigelands fødsel 11. april 1969 etter initiativ fra Arne N. Vigeland. 
*«Monument for falne i Sør-Audnedal» –  I granitt av Arne N. Vigeland ved Valle kirke. Bestillingsverk fra gamle Sør-Audnedal kommune til minne om de fra kommunen som falt i den andre verdenskrig. Avduket i 1948.
* «Rådyrgruppe» i bronse av Arne N. Vigeland ved rundkjøringen i Vigeland sentrum.  Bestilt av Lindesnes kommune i 1973 med støtte fra Lindesnes Kulturråd.
* «Elgkalv og jerv» i bronse av Arne N. Vigeland i Vigeland sentrum ved Lindesnes Omsorgssenter.  Etter initiativ av Per Salvesen bestilt av Lindesnes kommune omkring 1990.
* «Ka heit du då», eller «Vigelandsgutten»  i bronse av Arne N. Vigeland i Vigeland sentrum.  Innkjøpt av  +Bank Sør-Audnedal i 1998.
* «Portrettbyste av Nils P. Vigeland» i bronse fra 1974 av Arne N. Vigeland.  Gave til Lindesnes kommune fra Olav Njerve i 1976.
* «Minnesmerke for ferjeulykke på Audna i 1751» i bronse av Arne Kvidbergskår. Reist i 1998 etter initiativ fra Lindesnes Historielag og med støtte fra private, menighetsrådene, næringsdrivende og Lindesnes kommune.
* «Okse» av  biledhugger Bjarne Storm fra 1934.  Avduket på Vigelandsdagen 30. juni 2001.  Støpt i bronse av metallstøper Jan Sverre Hageland.  En lik okse i betong er i privat eie på Åbo i Magnor.

* «Tre spreke jenter»  i bronse av Uwe Wenk-Wolff i rundkjøringa i Vigeland sentrum.  Avduket i 2007.
* «Speilvendt», på Kulturtorvets vestvegg, av  Jorunn Sannes. Avduket i 2009.
* Skulpturpark ved Kulturtorvet: Arne N. Vigelands samlinger. 13 skulpturer. Avduket 12. juni 2014.

## Vigmostad

* «De første skritt» i bronse av Arne N. Vigeland ved Grendehuset i Vigmostad.  Avduket i 1976.

## Spangereid

* «Kråka» i bronse av Arne N. Vigeland fra 1974.  Anbrakt i Spangereid etter kunstnerens ønske.  Avduket i 1976.  Innkjøpt av Lindesnes kommune.
* «Glassmalerier fra Sagnet om Kråka» av Urd von Hentig i Spangereid Grendehus fra 1980-årene. Gave fra kunstneren til Grendehuset.   
* «Pax» (fredsmonument) i bronse ved Lindesnes fyr av Arne Vinje Gunnerud fra 1997.  Reist av Sørlandets Krigsminneforening og Lindesnes kommune med støtte bl.a. fra Russland og Tyskland til minne om 986 omkomne etter senkingen av M/S «Palatia» i 1942.
Roar Johansen (fotballtrener)

**Roar Johansen** (født 19. november 1968 i Moss) er en norsk fotballtrener som er hjelpetrener for Råde fra sesongen 2018. Johansen var tidligere Bærumtrener, før han fikk sparken etter nedrykket til 2. Divisjon i 2015. Før dette var Johansen trener i Hønefoss der han ble sparket midtveis i sesongen. Roar Johansen fikk  sparken i Bærum Sportsklubb etter nedrykket til 2. divisjon i 2016. 

Johansen har én sesong som trener på øverste nivå i Norge da han ledet Sarpsborg 08 i Tippeligaen 2011.

Johansen førte Sarpsborg 08 til to opprykk til Tippeligaen i sin tid som hovedtrener der. For dette ble han blant annet kåret til Årets trener i 1. divisjon 2010 av nettstedet tips. Høsten 2012 ble det klart at han ikke fikk fortsette som trener i Sarpsborg 08, på tross av at laget rykket opp til Tippeligaen 2013. Etter tiden i Sarpsborg 08 var han hovedtrener for Ull/Kisa i Adeccoligaen 2013. 

Johansen har tidligere vært junior- og keepertrener i Moss og trener på aldersbestemte jentelandslag.

## Referanser




## Eksterne lenker
*
Global Dignity

**Global Dignity** er en uavhengig, ideell organisasjon som fokuserer på alle menneskers rett til et verdig liv. Organisasjonen ble stiftet i 2006 av Kronprins Haakon, John Hope Bryant og Pekka Himanen.  

Global Dignity har definert fem prinsipper om verdighet:

#Alle mennesker har rett til å leve et verdig liv.
#Et verdig liv er å kunne bruke sine ressurser som menneske. En forutsetning for dette er å ha tilgang til et tilfredsstillende nivå av helsetjenester, utdanning, inntekt og sikkerhet.
#Verdighet er å ha frihet til å ta avgjørelser og treffe valg som berører eget liv – og oppleve at denne rettighetten blir møtt med respekt.
#Verdighet bør være det styrende prinsipp for alle handlinger.
#Vår egen verdighet henger nøye sammen med andres verdighet.

Organisasjonen jobber for å skape en global samtale om verdighet, promotere verdighetsbasert lederskap og diskutere verdighet med ungdom.

Dignity Day er et årlig, skoletilpasset arrangement, første gang gjennomført i 2008. Dagen er lagt til oktober og går ut på å dra i gang diskusjoner om hva verdighet er og betyr i skoleklasser rundt om i verden. Skoler i 20 land deltok første året.  

I 2016 ble organisasjonens norske virksomhet lagt ned.

## Referanser


## Eksterne lenker
* 
* www.globaldignity.no
Per Müller

**Per Ewald Müller** (født 4. september 1932 i Hamburg, død 9. august 2016) var en norsk musiker og sanger. Han ble kjent for sin deltagelse i den aller første Melodi Grand Prix-sendingen i 1960. Han deltok med låta «Frøken Alfabet», og havnet på sisteplass. Han deltok også i Melodi Grand Prix 1968 med «Nordlys» som kom på tredjeplass og «Ingenmannsland» som kom på femte- og sisteplass. I Melodi Grand Prix 1969 kom han på femteplass med «Sangen om den flygende Hollender».

Müller spilte blant annet inn en norsk versjon av «Cerisier rose et pommier blanc» med tittelen «Den ene hvit, den andre rød».

## Diskografi

* *[[Du gjør livet til en sang]]* (1970)

;Singler

* *Hør min sang, Violetta* (1955)
* *Den ene hvit, den andre rød* (1955)
* *Dypt i hvert hjerte en streng er lagt/Kun en dag et øyeblikk av gangen* (1963)
* *Angrer du/Min egen by (196?)
* *Noahs ark/Om du vil ha meg* (1969)
* *Den flygende hollender/Natten har tusen øyne* (1969)

=== Andre utgivelser ===
* *Norske favoritter* (1969)
* *Svensktoppar 7* (1970)
* *Svensktoppar 8* (1970)
* *Svensktoppar 10* (1971)
* *Norske favoritter* (1971)
* *Svensktoppar 12* (1971)
* *Aristokattene* (1972)
* *Svensktoppar 14* (1972)
* *Svensktoppar 15* (1972)
* *Svensktoppar 16* (1972)
* *Svensktoppar 17* (1973)
* *Norske toppfavoritter nr. 9* (1973)
* *Svensktoppar 19* (1973)
* *Svensktoppar 20* (1973)
* *Kan hende jeg seiler* (1974)
* *Norske toppfavoritter nr. 13* (1974)
* *Svensktoppar 24* (1975)
* *Norske toppfavoritter nr. 14* (1975)
* *Svensktoppar 30* (1977)
* *Norsk-kavalkaden 4* (1980)
* *Den store norske Grand Prix-samlingen 1960&ndash;1985* (1995)
* *Det beste av norsk musikk 1967-1970* (1999)
* *Norske slagere kapittel 1 &ndash; 1955'' (2006)

## Referanser
Xiphiopsyllidae

* *[[Xiphiopsylla]]*

**Xiphiopsyllidae** er en gruppe (familie) som hører til ordenen lopper (Siphonaptera). Som andre lopper er de parasitter som lever i bolene eller reirene til varmblodige dyr. Lopper regnes til de vingede insektene til tross for at alle artene er helt vingeløse.

## Liv og utvikling
I alle fall noen av artene er knyttet til gnagere som lever i høylandet i Afrika.

## Utbredelse
Familien ser ut til å være begrenset til Øst- og Sentral-Afrika.

## Systematisk inndeling

* Ekte insekter (Ectognatha)  
** Vingede insekter 
*** Holometabole insekter 
**** Mecopteriformia
***** Antliophora
****** Ordenen lopper, Siphonaptera
******* Overfamilien Ceratophylloidea
******** Familien Xiphiopsyllidae Wagner, 1939
********* Slekten *[[Xiphiopsylla]]* Jordan & Rothschild, 1913

## Kilder
* Klassifikasjon av familien

## Eksterne lenker
* 
* Tree of Life - Lopper, (Siphonaptera) engelskspråklig, med bilder.
* Norsk Entomologisk forening For den som er insektinterresert.
Andvake (avis)

***Andvake*** var en lokal venstre-avis for Grimstad. Den kom ut to ganger i uken (tirsdag og fredag). Den hadde som program «*at samle alle kræfter om det folkelige arbeide*». Abonnementet kostet 1,25 kroner i kvartalet.

Første nummer kom ut 1. november 1884 med skolebestyrer T. Davidsen som redaktør. Utgiver var boktrykker E. Olsen. Den ble trykket ved hjelp av en håndpresse i baker Lorentzens gård i Nygaten. Etter bare et par års drift måtte imidlertid avisen innstille virksomheten.

Avisen anses som forløperen til *[[Lillesands-Grimstad-Posten]]* og *[[Grømstad-Posten]]*.

## Kilder
*«Grimstad Bys Historie» – Grimstad Bymuseum 1927